SHR วิ่ง 6% ลุ้นปีนี้ “เทิร์นอะราวด์” หลังงบ Q2 เริ่มฟื้น โบรกเคาะเป้า 5.25 บ.
SHR ทะยาน 6% โบรกชี้ปีนี้ “เทิร์นอะราวด์” กำไรแตะ 89 ลบ. หลังงบ Q2 เริ่มฟื้น อานิสงส์ธุรกิจโรงแรมในหลายประเทศและไฮซีซั่นหนุน แนะนำ “ซื้อ” ราคาเป้าหมาย 5.25 บ.
SHR ทะยาน 6% โบรกชี้ปีนี้ “เทิร์นอะราวด์” กำไรแตะ 89 ลบ. หลังงบ Q2 เริ่มฟื้น อานิสงส์ธุรกิจโรงแรมในหลายประเทศและไฮซีซั่นหนุน แนะนำ “ซื้อ” ราคาเป้าหมาย 5.25 บ.
11 ส.ค. 2565

ผู้สื่อข่าวรายงานว่า วันนี้ (11 ส.ค.65) ราคาหุ้น บริษัท เอส โฮเทล แอนด์ รีสอร์ท จำกัด (มหาชน) หรือ SHR ณ เวลา 15:31 น. อยู่ที่ระดับ 4.22 บาท บวก 0.22 บาท หรือ 5.50% สูงสุดที่ระดับ 4.22 บาท ต่ำสุดที่ระดับ 3.98 บาท ด้วยมูลค่าการซื้อขาย 99.63 ล้านบาท

สำหรับราคาหุ้นที่ปรับตัวขึ้นบนกระดานนั้นคาดจะมาจากนักลงทุนเข้ามาเก็งผลประกอบการไตรมาส 2/65 ที่เป็นไปตามคาดการณ์
SHR รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

โดยไตรมาส 2/65 บริษัทขาดทุนลดลง อยู่ที่ 96.88 ล้านบาท จากงวดเดียวกันของปีก่อน ที่ขาดทุน 571.44 ล้านบาท ส่วนงวด 6 เดือนแรก ขาดทุนลดลงเช่นกัน อยู่ที่ 300.97 ล้านบาท จากงวดเดียวกันของปีก่อน ที่ขาดทุน 882.33 ล้านบาท ทั้งนี้เป็นผลมาจากรายได้จากการขายและการให้บริการอยู่ที่ 3,761.0 ล้านบาท เติบโตขึ้นเกือบ 3 เท่าจากงวดเดียวกันของปีก่อน เป็นผลมาจากการฟื้นตัวของธุรกิจโรงแรมในหลายประเทศ ประกอบกับการเข้าสู่ฤดูกาลท่องเที่ยวของพอร์ตโรงแรมในสหราชอาณาจักรและสาธารณรัฐหมู่เกาะฟิจิ
ทั้งนี้สอดคล้องกับบทวิเคราะห์ของ บล.เคทีบีเอสที ที่ระบุว่า ผลการดำเนินงานในไตรมาส 2/65 ขาดทุนสุทธิอยู่ที่ 97 ล้านบาท ซึ่งเป็นการฟื้นตัวได้เมื่อเทียบกับไตรมาส 2/64 ที่ขาดทุนสุทธิที่ 571 ล้านบาท และจากไตรมาส 1/65 ที่ขาดทุนสุทธิ 204 ล้านบาท อย่างไรก็ดียังคงประมาณกไรสุทธิปีนี้อยู่ที่ 89 ล้านบาท จากปี 64 ที่ขาดทุนสุทธิ 1.20 พันล้านบาท โดยจะเห็นเป็นกำไรสุทธิได้ดีในไตรมาส 3/65 จากไฮซีซั่นที่มัลดีฟส์และ UK นอกจากนี้คาดว่ากำไรจะทำจุดสูงสุดของปีในไตรมาส 4/65 จากมัลดีฟส์และไทยช่วยหนุน แนะนำราคาเป้าหมาย 5.25 บาท